**บทคัดย่อ**

**ชื่อเรื่อง** รายงานการประเมินโครงการระบบการดูแลช่วยเหลือนักเรียน

โรงเรียนแหลมนกแก้ว

**ผู้รายงาน** นายเชิดสกุล จันนวน

**หน่วยงาน** โรงเรียนแหลมนกแก้ว สำนักงานเขตพื้นที่การศึกษาประถมศึกษา

อุตรดิตถ์ เขต 1

**ปีที่รายงาน** ปีการศึกษา 2563

……………………………………………………………………………………………………………………………………………

รายงานการประเมินโครงการระบบการดูแลช่วยเหลือนักเรียนโรงเรียนแหลมนกแก้ว ในครั้งนี้ ผู้ประเมินได้ดำเนินการศึกษาค้นคว้าและดำเนินการรูปแบบการประเมินโครงการโดยใช้ซิปโมเดล

( CIPP Model ) มีวัตถุประสงค์ในการประเมิน ดังนี้ 1) เพื่อประเมินด้านสภาวะแวดล้อม ( Context Evaluation ) 2) เพื่อประเมินด้านปัจจัยเบื้องต้น 3) เพื่อประเมินด้านกระบวนการ ( Process Evaluation ) 4) เพื่อประเมินด้านผลผลิต ( Product Evaluation )

กลุ่มตัวอย่างที่ใช้ในการประเมินโครงการครั้งนี้ คือ ผู้บริหารและครู จำนวน 6 คน คณะกรรมการสถานศึกษาขั้นพื้นฐาน จำนวน 8 คน ผู้ปกครอง จำนวน 55 คน และนักเรียนจำนวน 61 คน รวมทั้งหมด 130 คน สถิติที่ใช้ในการวิเคราะห์ คือ ค่าเฉลี่ย ค่าเบี่ยงเบนมาตรฐาน ผลการประเมินสรุปได้ดังนี้

**ผลการประเมินโครงการพบว่า**

รายงานการประเมินโครงการระบบการดูแลช่วยเหลือนักเรียนโรงเรียนแหลมนกแก้วใช้รูปแบบการประเมินโครงการโดยใช้ซิปโมเดล ( CIPP Model ) ประกอบด้วย การประเมิน 4 ด้าน ดังต่อไปนี้ 1) การประเมินด้านสภาวะแวดล้อม ( Context Evaluation ) 2) การประเมินด้านปัจจัยเบื้องต้น ( Input Evaluation ) 3) การประเมินด้านกระบวนการ ( Process Evaluation ) และ 4) การประเมินด้านผลผลิต ( Product Evaluation ) ผลการประเมิน ดังนี้

ผลการประเมินด้านสภาวะแวดล้อม (Context) ของโครงการระบบการดูแลช่วยเหลือนักเรียนโรงเรียนแหลมนกแก้ว พบว่า ผลการประเมินโครงการระบบการดูแลช่วยเหลือนักเรียนโรงเรียนแหลมนกแก้ว ประเมินโดยครู คณะกรรมการสถานศึกษาขั้นพื้นฐานและผู้ปกครองนักเรียน ภาพรวมผลการประเมินอยู่ในระดับมาก โดยวัตถุประสงค์ของโครงการ มีค่าเฉลี่ยสูงที่สุด รองลงมาคือ ความต้องการจำเป็นของโครงการ และค่าเฉลี่ยต่ำสุด คือ ความเป็นไปได้ของโครงการ

ผลการประเมินด้านปัจจัยเบื้องต้น (Input) ของโครงการระบบการดูแลช่วยเหลือนักเรียนโรงเรียนแหลมนกแก้ว พบว่า ผลการประเมินโครงการระบบการดูแลช่วยเหลือนักเรียนโรงเรียนแหลมนกแก้ว ประเมินโดยครู คณะกรรมการสถานศึกษาขั้นพื้นฐานและผู้ปกครองนักเรียน ภาพรวมผลการประเมินอยู่ในระดับมาก โดยด้านทรัพยากร มีค่าเฉลี่ยสูงที่สุด รองลงมา คือ ด้านบุคลากร และค่าเฉลี่ยต่ำสุด คือ ด้านงบประมาณ

3. ผลการประเมินด้านกระบวนการ (Process) ของโครงการระบบการดูแลช่วยเหลือนักเรียนโรงเรียนแหลมนกแก้ว พบว่า ผลการประเมินโครงการระบบการดูแลช่วยเหลือนักเรียนโรงเรียน แหลมนกแก้ว ประเมินโดยครู คณะกรรมการสถานศึกษาขั้นพื้นฐานและผู้ปกครองนักเรียน ภาพรวมผลการประเมินอยู่ในระดับมาก โดยการรู้จักนักเรียนเป็นรายบุคคล มีค่าเฉลี่ยสูงที่สุด รองลงมาคือ การส่งเสริมนักเรียน และค่าเฉลี่ยต่ำสุด คือ การส่งต่อ

ผลการประเมินด้านกระบวนการ (Process) ของโครงการระบบการดูแลช่วยเหลือนักเรียนโรงเรียนแหลมนกแก้ว พบว่า ผลการประเมินโครงการระบบดูแลช่วยเหลือนักเรียนโรงเรียน แหลมนกแก้ว ประเมินโดยนักเรียน ภาพรวมผลการประเมินอยู่ในระดับมาก โดยนักเรียนมีการประเมินพฤติกรรมตนเองตามแบบประเมินพฤติกรรม(SDQ) มีค่าเฉลี่ยสูงที่สุด รองลงมา คือ มีการจัดกิจกรรมแก้ปัญหานักเรียนกลุ่มเสี่ยงและกลุ่มที่มีปัญหา และค่าเฉลี่ยต่ำสุด คือ ครูประจำชั้น/ครูที่ปรึกษามีเวลาให้กับนักเรียนไม่ค่อยเต็มที่

ผลการประเมินด้านผลผลิต (Product) ของโครงการระบบการดูแลช่วยเหลือนักเรียนโรงเรียนแหลมนกแก้ว พบว่า ผลการประเมินโครงการระบบการดูแลช่วยเหลือนักเรียนโรงเรียนแหลมนกแก้ว ประเมินโดยครู คณะกรรมการสถานศึกษาขั้นพื้นฐานและผู้ปกครองนักเรียนและนักเรียน ภาพรวมผลการประเมินอยู่ในระดับมาก โดยนักเรียนมีสุขภาพกาย สุขภาพจิตที่ดี มีค่าเฉลี่ยสูงที่สุด รองลงมาคือ นักเรียนมีผลสัมฤทธิ์ทางการเรียนผ่านทุกกลุ่มสาระการเรียนรู้ และค่าเฉลี่ยต่ำสุด คือ นักเรียนไม่ยุ่งเกี่ยวกับอบายมุขทุกชนิด

ผลการประเมินความพึงพอใจในการดำเนินงานโครงการระบบการดูแลช่วยเหลือนักเรียน

โรงเรียนแหลมนกแก้ว ประเมินโดยครู คณะกรรมการสถานศึกษาขั้นพื้นฐาน และผู้ปกครองนักเรียนและนักเรียน ภาพรวมผลการประเมินอยู่ในระดับมาก โดยนักเรียนได้รับการส่งเสริมพัฒนาให้สามารถดำรงชีวิตในสังคมไทยได้อย่างมีความสุข มีค่าเฉลี่ยสูงที่สุด รองลงมาคือ นักเรียนได้รับการส่งเสริมพัฒนาเต็มตามศักยภาพให้สมบูรณ์ทั้งอารมณ์ สังคม และสติปัญญา และค่าเฉลี่ยต่ำสุด คือ โรงเรียนส่งเสริมให้ผู้ปกครองชุมชนมีส่วนร่วมในการจัดกิจกรรมของระบบการดูแลช่วยเหลือนักเรียน

คำสำคัญ : ประเมินโครงการ / ระบบการดูแลช่วยเหลือนักเรียน / โรงเรียนแหลมนกแก้ว